SET ปิดบวก 3 จุด รับแรงซื้อหุ้นพลังงาน-ปิโตรเคมี แนะจับตา SCC ประกาศงบฯ พรุ่งนี้
SET ปิดบวก 3 จุด รับแรงซื้อหุ้นพลังงาน-ปิโตรเคมี แนะจับตา SCC ประกาศงบฯ พรุ่งนี้ โดยดัชนีปิดตลาดวันนี้ ที่ระดับ 1,824.06 จุด บวก 2.72 จุด หรือ 0.15% มูลค่าการซื้อขาย 5.98 หมื่นล้านบาท
22 ม.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,824.06 จุด บวก 2.72 จุด หรือ 0.15% มูลค่าการซื้อขาย 5.98 หมื่นล้านบาท
 
10 หุ้นดันดัชนีวันนี้

ด้าน นายกิจพล ไพรไพศาลกิจ ผู้อำนวยการและนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า SET Index วันนี้อยู่ในช่วงของการปรับฐาน โดยเป็นการแกว่งตัวออกข้างระหว่างรอปัจจัยใหม่ นอกจากนี้ตลาดฯ ยังรับรู้ผลกระทบจากงบผลประกอบการของกลุ่มธนาคารที่อ่อนแอกว่าที่คาด ขณะเดียวกันถือเป็นโอกาสในการเข้าซื้อ เนื่องจากช่วงก่อนหน้านี้ราคาหุ้นปรับตัวขึ้นมาสูงจนมีดาวน์ไซต์ที่น่าสนใจ
ส่วนแนวโน้มตลาดหุ้นไทยในวันพรุ่งนี้ (23 ม.ค.61) แนะติดตามผลประกอบการหุ้นปูนใหญ่ หรือ SCC ที่คาดว่าจะประกาศผลออกมาในวันพรุ่งนี้ (23 ม.ค.61) ซึ่งหากว่าผลการดำเนินงานดี อาจมีแรงเก็งกำไรในหุ้นปิโตรเคมีอื่นที่เกี่ยวข้อง พร้อมวางกรอบแนวรับแนวต้านของดัชนีในช่วง 2 สัปดาห์นี้ไว้ที่ 1,810-1,830 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
KBANK มูลค่าการซื้อขาย 4,396.20 ล้านบาท ปิดที่ 221 บาท ลดลง 6.00 บาท
BANPU มูลค่าการซื้อขาย  3,513.38ล้านบาท ปิดที่ 20.80 บาท  ลดลง 0.20 บาท
AOT มูลค่าการซื้อขาย 2,632.73 ล้านบาท ปิดที่ 70.50 บาท เพิ่มขึ้น 0.25 บาท
EA มูลค่าการซื้อขาย 2,051.86 ล้านบาท ปิดที่ 69.50 บาท เพิ่มขึ้น 0.50 บาท
PTTGC มูลค่าการซื้อขาย 1,964.19 ล้านบาท ปิดที่ 96.50 บาท เพิ่มขึ้น 2.50 บาท
 
ตลาดหุ้นเอเชีย
